

Liedon kunta / Lundo kommun

Ympäristöterveyspalvelut / Miljöhälsovårdstjänster

**TIEDOTE 23.8.2021**

**Ristikallion uimarannalta 19.8.2021 otetussa uimavesinäytteessä on todettu raja-arvon ylittävä määrä suolistoperäisiä enterokokkeja, tilannetta seurataan ja uudet näytteet otetaan maanantaina 23.8.2020.**

Enterokokkien raja-arvo on 400 MPN/100 ml. Näytteessä oli enterokokkeja 1300 MPN/100 ml. Escherichia coli –bakteereita oli 60 MPN/100 ml (raja-arvo 1000 MPN/100 ml).

Viime päivien runsaat sateet ovat todennäköisesti aiheuttaneet valumaa/huuhtoneet maata rannalta veteen. Tämä on todennäköisin syy uimaveden laadun heikentymiselle.

**Todennäköisin altistumisreitti suolistoperäisille taudinaiheuttajille on uimaveden nieleminen uimisen tai sukeltamisen yhteydessä.** **Ristikallion uimarannalla suositellaan välttämään uimista ennen kuin uimaveden laatu täyttää laatuvaatimukset.**

**Uiminen vedessä voi aiheuttaa suolisto- tai silmäoireita**. Vedestä otetaan uusi näyte maanantaina 23.8. Uimavesinäytteen tulokset valmistuvat 24.8. Tilanteesta tiedotetaan, kun tulokset ovat valmistuneet.

*Sosiaali- ja terveysministeriön asetus pienten yleisten uimarantojen uimaveden laatuvaatimuksista ja valvonnasta 354/2008: Jos yksittäinen valvontatutkimustulos tai syanobakteerihavainto ylittää liitteessä I olevassa taulukossa 1 määritellyn toimenpiderajan tai jos uimavedestä tehty aistinvarainen havainto ylittää liitteessä I olevassa taulukossa 2 määritellyn laatusuosituksen, kunnan terveydensuojeluviranomaisen on selvitettävä, liittyykö ylitykseen terveyshaittoja. Jos ylitykseen voi liittyä terveyshaittoja, kunnan terveydensuojeluviranomaisen on annettava uimarannan omistajalle tai haltijalle tarvittaessa terveydensuojelulain 51 §:n mukainen määräys korjaaviin toimenpiteisiin ryhtymisestä sekä tarpeelliset ohjeet ja määräykset terveyshaittojen ehkäisemiseksi. Liitteessä I olevassa taulukossa 1 määritellyn toimenpiderajan ylittyessä kyseisen muuttujan pitoisuutta on seurattava uimavedestä otetuilla lisänäytteillä*.

Lisätietoja:

terveystarkastaja Hanna Enroth puh. 050 371 4601 hanna.enroth@lieto.fi

terveystarkastaja Jenni Sarjovaara-Haapanen puh. 050 4101 394 jenni.sarjovaara-haapanen@lieto.fi